बुलंदशहर में स्कूल की छत गिरने से 35 बच्चे घायल  
बुलंदशहर जिले के पहासू कस्बे में शुक्रवार सुबह एक स्कूल की छत गिर जाने से 35 बच्चे गंभीर रूप से घायल हो गए।
बुलंदशहर जिले के पहासू कस्बे में शुक्रवार सुबह एक स्कूल की छत गिर जाने से 35 बच्चे गंभीर रूप से घायल हो गए, जिनमें छह की हालत चिंताजनक बनी हुई है। स्कूल का संचालक और प्रधानाचार्य फरार हैं। कार्यवाहक एसएसपी गंगानाथ त्रिपाठी ने कहा कि सुबह साढ़े आठ बजे कस्बा पहासू स्थित सरस्वती ज्ञान मंदिर विद्यालय में कक्षा एक की छत गिर गई, जिससे कक्षा में मौजूद 35 बालक गंभीर रूप से घायल हो गए। सभी घायलों की उम्र छह से सात वर्ष के बीच है। घटना के बाद से स्कूल का संचालक देवेन्द्र कुमार और प्रधानाचार्य अजय कुमार फरार हैं।